User:Selo Pepeljevac

=SELO PEPELJEVAC=

Istorija sela

Pepeljevčani su nekada živeli na levoj obali reke,na samim obroncima i u podnožju Obreža,brda,u to vreme bogatog vinogradima.U selu je živela prelepa devojka po imenu Mladena,koja je bila veoma pametna i pronicljiva a koju su meštani izuzetno,poštovali i slušali i za savet često pitali. Pošto je selo bilo prepoznatljivo,ponajviše,baš po lepoj Mladeni,okolina,a i sami meštani,sa ponosom nazivaše selo-MLADENOVICA. Jedan turski beg je u to vreme "bacio oko" na Mladenu,koja nije uzvratila "ponuđenu ljubav".Naravno,turci su uz veliki harač uzimali i sve drugo što im se svidi,pa nikako nisu mogli podneti da ne dobiju nešto što žele.Meštani su stali u zaštitu Mladene,pa prvi pokušaj "ženidbe"turskog bega,završio se neslavno.Međutim,posle izvesnog vremena, pod okriljem noći,Turci,povređenog ponosa,odvode lepu Mladenu,a selo,u znak osvete,pale.Mnogi meštani su tada glavom platili svoju odvažnost. Meštani koji su se spasili,prešli su reku i naselili obronke Jagodnjaka.Po pepelu koji je vetar danima nosio i širio okolo,novo naselje dobi ime PEPELJEVAC,a reka Pepeljuša. Prvi put ime Pepeljevac se pominje 1413 godine.Knjige kažu da je Kruševac u doba Karađorđa Petrovica i Miloša Obrenovića imao samo nekoliko domaćinstava više od Pepeljevca.Najpoznatija ličnost tog vremena,svakako je Veselin Ćirković u narodu,tada,poznatiji kao kapetan Vesa.Moćan čovek tog vremena,koga su i Turci veoma poštovali,plašeći se njegovog autoriteta koji je imao u narodu.Kako bi smanjili moc kapetana Vese, Turci su pokušali da unesu razdor između njega i Miloša Obrenovica.Čak je Miloš poverovao u priču da mu kapetan Vesa radi o glavi i krenuo u Pepeljevac da se obračuna sa njim.Kapetan Vesa je ušančio svoje ljude na Begovom brdu,tu sačekao Miloša pokazavši mu svoju moć,koja je u to vreme i na tom mestu bila veća i od Miloševe.Uvidevši svoju grešku prema kapetanu Vesi,koji ga je po ko zna koji put ubedio u svoju lojalnost,Miloš prihvata da bude Vesin gost,pa tako sa svojim ljudima provodi jednu noć u Pepeljevcu,na čardaku kapetana Vese, na prosorima gde se sada nalazi ckva sv.Arhangela Mihaila u Lukavcu. 1832 godine Kruševac je bio sastavljen od tri kapetanije.a Pepeljevac je bio centar najvećoj sa 21 selom.Iste godine je iz Pepeljevca krenula srpska vojska od 1850 vojnika,pod vođstvom kapetana Veselina Ćirkovića i arhimandrita manastira sveti Roman Save Petrovića,a po naređenju knjaza Miloša Obrenovića,da oslobodi Kruševac od Turaka.To su i učinili bez ijedne žrtve, 22 novembra po starom kalendaru,pošto su se Turci razbežali osećajući kraj svoje imperije na ovim prostorima. 1846 godine je Pepeljevac postao opština sa 66 kuća i 585 žitelja,a već 1859 godine selo broji 121 domaćinstvo i 130 poreskih glava..... Danas, selo Pepeljevac pripada Rasinskom okrugu i jedno je od najvecih sela u opstini Krusevac. Prema popisu stanovnistva iz 2002. godine u selu zivi 2101 stanovnik.

PODATKE PRIKUPIO I OBRADIO: g.Cedomir Milosavljevic OBJAVIO: Milos Milenkovic

Slike sela

Sa mestanima sela Pepeljevac mozete se druziti preko socialnie mreze "Facebook" /selopepeljevac kao i preko oficialnog internet portala www.pepeljevac.com